Diari Oficial de la Generalitat Valenciana


Sumari del DOGV 2104, del 16-09-1993 (1993/829183)

ORDRE de 27 de juliol de 1993, de la Conselleria d'Agricultura i Pesca, per la qual regula les denominacions específiques <<Aperitivo Cafè de Alcoy>>, <>, <> i <>, i el consell regulador (Consell Regulador de les Bégudes Espirituoses Tradicionals d'Alacant).
------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/07/27/(1)/dof/vci/html**

### Dades del document

Número de DOGV
:   2104

Data del DOGV
:   16-09-1993

Secció del DOGV
:   DISPOSICIONS GENERALS

Número del document
:   1993/829183


Data del document
:   27-07-1993

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Correcció d'errades

Anàlisi jurídica

Ordre de 27 de juliol de 1993, de la Conselleria d'Agricultura i Pesca, per la qual regula les denominacions específiques "Aperitivo-Café de Alcoy", "Cantueso de Alicante", "Herbero de la Sierra de Mariola (Alicante)" i "Anís de Alicante", i el consell regulador (Consell Regulador de les Begudes Espirituoses Tradicionals d'Alacant).  
L'ordre de 3 d'abril de 1990, publicada en el Diari Oficial de la Generalitat Valenciana de 10 de maig de 1990, estableix la denominació específica «Licores Tradicionales de Alicante» i el seu consell regulador, d'acord amb el que disposa la Llei 25/1970, de 2 de desembre, de l?Estatut de la Vinya, el Vi i els Alcohols; en el reglament, aprovat pel Decret 835/1972, de 23 de març, i en el Reial Decret 1573/1985, d?1 d'agost, pel qual es regulen les denominacions genèriques i específiques de productes alimentaris.  
L'harmonització d'aquesta disposició amb el marc legal nacional i comunitari vigent aconsella modificar-la en el sentit d'assignar a cada beguda la denominació específica pròpia, englobant-les totes sota un únic Consell Regulador de les Begudes Espirituoses Tradicionals d'Alacant.  
D'altra banda, la creació de l?Institut Valencià de Foment de la Qualitat Agroalimentària (IVAFCA) de la Generalitat Valenciana, adscrit a la Conselleria d'Agricultura i Pesca, implica que s'hi ha de connectar el dit consell regulador en aquest text normatiu.  
Així mateix, s'ha aprofitat aquesta modificació per a variar lleugerament la denominació de les begudes respecte a la norma anterior, amb la finalitat de remarcar-ne l?especificitat com a conseqüència del seu entorn natural i tradicional.  
Per tot el que s'ha exposat, vist l?Estatut d'Autonomia de la Comunitat Valenciana i fent ús de les facultats que tinc atribuïdes,  
ORDENE  
Article únic  
Aprovar el reglament de les denominacions específiques «Aperitivo-Café de Alcoy», «Cantueso de Alicante», «Herbero de la Sierra de Mariola (Alicante)» i «Anís de Alicante», i del consell regulador comú, Consell Regulador de les Begudes Espirituoses Tradicionals d'Alacant, d'ara endavant Consell Regulador, que es publica en l'annex I d'aquesta ordre.  
DISPOSICIO DEROGATORIA  
L'entrada en vigor d'aquesta ordre deroga la de 3 d'abril de 1990,, publicada en el Diari Oficial de la Generalitat Valenciana de 10 de maig de 1990.  
DISPOSICIO ADDICIONAL  
Aquesta ordre es notificarà al Ministeri d'Agricultura, Pesca i Alimentació perquè en prenga coneixement i la ratifique, d'acord amb el que preveu el Reial Decret 728/1988, de 8 de juliol.  
DISPOSICIO FINAL  
Aquesta ordre vigirà des de l?endemà de, la publicació en el Diari Oficial de la Generalitat Valenciana.  
València, 27 de juliol de 1993  
ANNEX I  
El Conseller d'Agricultura i Pesca,   
JOSEP MARIA COLL I COMIN  
Reglament de les denominacions específiques «Aperitivo-Café de Alcoy», «Cantueso de Alicante», «Herbero de la Sierra de Mariola (Alicante)» i «Anís de Alicante», i del consell regulador comú, Consell Regulador de les Begudes Espirituoses Tradicionals d'Alacant.  
CAPITOL I   
Disposicions generals  
Article primer   
1. La protecció atorgada s'estén al nom de les quatre denominacions específiques i també als productes que emparen.  
2. Es prohibeix la utilització d'altres noms, marques, terminologies, expressions i signes que, per la similitud fonètica o gràfica amb els protegits, puguen induir a confusió amb els que són l'objecte d'aquest reglament, fins i tot en el cas que vagen precedits per les expressions tipus, estil, gust, elaborat a o altres anàlogues.  
Article segon  
Al Consell Regulador se li encomana la protecció i defensa de les quatre denominacions específiques, la dels productes emparats, l'aplicació del reglament, la vigilància del compliment d'aquest i el foment i control de la qualitat dels productes emparats, juntament amb les funcions que puguen exercir, dins de les seues competències, els organismes competents de la Generalitat Valenciana i del Ministeri d'Agricultura, Pesca i Alimentació.  
CAPITOL II   
Definició, elaboració i característiques   
del «Aperitivo-Café de Alcoy»  
Article tercer  
Es denomina «Aperitivo-Café de Alcoy» la beguda espirituosa elaborada en la província d'Alacant obtinguda per maceració de cafè de torrada natural en alcohol neutre d'origen agrícola, amb un grau alcohòlic comprés entre et 15% i el 25% en volum i amb una coloració marró fosca.  
Article quart  
1. L'elaboració es farà mitjançant la maceració de cafè en alcohol neutre d'origen agrícola.  
2. Realitzada la maceració, el producte obtingut haurà de reposar abans de filtrar-lo.  
3. La duració mínima entre l?inici de la maceració i el procés d'embotellament serà de deu dies.  
4. Els elements que s'usen en tot el procés de fabricació hauran d'estar autoritzats i ser els més adequats per a obtenir un producte de la màxima qualitat, que es controlarà degudament.  
Article cinquè  
1. Les primeres matèries hauran de ser de primera qualitat. El Consell Regulador està facultat per a fer els anàlisis i les comprovacions que s'estimen necessàries.  
2. El cafè utilitzat serà de la varietat Coffea Arabica, procedent del continent americà i amb les característiques següents:  
2.1 El gra verd o cru haurà de ser sa i net, sense teguments exteriors, amb un contingut en cafeïna sempre superior al 0,7% en massa sobre matèria seca.  
- Humitat: 12% màxim.  
- Cendres totals: 8% màxim sobre matèria seca.  
- En iniciar el procés de torrada, no podrà contenir grans ni llavors estranyes al cafè, matèries inerts o altres impureses en quantitat superior al 0,5%.  
2.2 La torrada natural, que es farà en la zona de producció, s'obtindrà en sotmetre el cafè verd o cru en gra a l'acció del calor, de forma que adquiresca el color, l'aroma i les altres qualitats característiques, sense que es puga afegir cap tipus d'additiu al procés.  
Tindrà:  
- Cafeïna: 0,7% mínim sobre matèria seca.  
- Humitat: 5% màxim.  
- Grans carbonitzats: 5% màxim.  
- Cendres totals: 6% màxim sobre matèria seca.  
- Sòlids solubles de l'extret aquós del 20% al 30%.  
2.3 No es podrà utilitzar cafè torrefacte.  
Article sisè  
1. La coloració marró fosca característica de l?«Aperitivo-Café de Alcoy», la intensitat de la qual dependirà de la fórmula de cada elaborador, només podrà completar-se mitjançant colorants autoritzats.  
2. El sabor serà únicament i exclusivament el que resulta de la maceració del cafè de torrada natural en alcohol neutre, d'origen agrícola, sense cap component estrany a aquests. Amb aquesta finalitat, no es permet l'addició d'extrets ni d'essències de cap tipus.  
Article setè  
1. Les impureses volàtils màximes, expressades en mil·ligrams per litre sobre producte acabat i dispost per al consum, són les . següents:  
- Esters, expressats en acetat d'etil: 250.  
- Aldehids, expressats en acetaldehid: 90.  
- Acids, expressats en àcid acètic: 100.  
- Furfural: 15.  
- Alcohols superiors: 225.  
2. El contingut en metanol no superarà els 0,5 grams per litre sobre producte acabat.  
3. El total de metalls pesants, expressats en plom, no podrà ser superior a 10 p.p.m.  
CAPITOL III   
Definició, elaboració i característiques   
del «Cantueso de Alicante»  
Article vuitè  
Es denomina «Cantueso de Alicante» el licor elaborat en la província d'Alacant, obtingut de la flor i el peduncle de la planta de tomaní i alcohol neutre d'origen agrícola, amb un grau alcohòlic comprès entre el 25% i el 35% en volum, amb un contingut mínim de sucres de 100 grams per litre, expressat en sucre invertit, i amb una coloració marró fosca.  
Article novè  
1. En l?elaboració del «Cantueso de Alicante» podrà destil·lar-se directament l'alcohol i la flor i el peduncle de la planta de tomaní, o bé una maceració d'aquests preparada prèviament, introduint les plantes e; una dissolució hidro- alcohòlica del 60% en volum mínim, durant almenys 10 dies. Se separen els caps i les cues que resulten d'aquesta destil·lació, que podran redestil·lar-se totes les vegades, que es desitge. A continuació, s'hi afegirà l'alcohol, l'aigua i el sucre necessaris per a aconseguir el producte final, que contindrà un percentatge mínim del 20% destil·lat, referit a graus absoluts.  
2. El producte obtingut haurà d'estar un període mínim de dos mesos reposant abans de l'embotellament i s'haurà d'indicar en l'etiqueta la paraula destil·lat.  
3. El producte final es denominarà envellit o anyenc quan haja estat reposant un període mínim de dos anys en barrils de fusta i haurà de reposar un temps mínim de 20 dies abans de l'embotellament.  
Article deu  
1. La flor de la planta de tomaní haurà de procedir únicament de les muntanyes de la província d'Alacant. La collita es farà en el moment de la màxima floració i serà podada o segada per a recollir les flors i els peduncles, mai les parts llenyoses. S'haurà de rentar i eixugar a l'aire en llos de. poca llum i conservar-se en llocs frescos, secs i amb poca llum fins al moment d'utilitzar-la.  
2. La coloració marró fosca característica del «Cantueso de Alicante», la intensitat de la qual dependirà de la fòrmula de cada elaborador, només podrà completar-se amb colorants autoritzats.  
3. El sabor serà el propi de la destil·lació sense o amb maceració prèvia del tomaní. No es permet l'addició d'extrets ni essències de cap tipus.  
4. Els elements que s'usen en tot el procés de fabricació hauran d'estar autoritzats i ser els més adients per a obtenir un producte de la màxima qualitat, que es controlarà degudament.  
Article onze  
1. Les impureses volàtils màximes, expressades en mil·ligrams per litre, sobre producte acabat i dispost per al consum, són les següents:  
- Esters, expressats en acetat d'etil: 250.  
- Aldehids, expressats en acetaldehid: 90.   
- Acids, expressats en àcid acètic: 100,  
- Furfural: 15.  
- Alcohols superiors: 225.  
2. El contingut en metanol no superarà els 0,5 grams per litre sobre el producte acabat.  
3. El total de metalls pesants, expressats en plom, no podrà ser superior a 10 p.p.m.  
CAPITOL IV   
Definició, elaboració i característiques   
de l'«Herbero de la Sierra de Mariola (Alicante)»  
Article dotze  
Es denomina «Herbero de la Sierra de Mariola (Alicante)» la beguda espirituosa anisada elaborada en la província d'Alacant i obtinguda per destil·lació de plantes collides en la zona de la serra de Mariola que pertany a la província d'Alacant amb alcohol neutre d'origen agrícola d'un grau comprés entre el 25% i el 40% en volum, la coloració del qual pot variar del groc- verd clar al rogenc.  
Article tretze  
1. En l?elaboració de l?«Herbero de la Sierra de Mariola (Alicante)» s'utilitzarà un mínim de tres plantes de les que s'indiquen a continuació: sàlvia, camamilla, poliol, marialluïsa; arrel de card sant, menta pebrera, cua de gat, fenoll, aniset, melissa, agrimònia, sajolida, timó, herba de sant Guillem i tomaní.  
2. Podrà destil·lar-se directament l'alcohol, les plantes i el gra d'anís, o bé una maceració d'aquests preparada prèviament, introduint les plantes en una solució hidro- alcohòlica del 60% en volum mínim durant almenys 10 dies. Aquesta duració serà característica de cada elaborador. Se separaran els caps i les cues que resulten d'aquesta destil·lació, que podran redestil·lar-se totes les vegades que es desitge.  
3. L'alcoholat obtingut podrà usar-se directament o se li afegirà l'alcohol, l'aigua i l?extret d'anís en la quantitat que calga per a obtenir el producte final, que haurà de reposar un mínim de dos mesos abans de l?embotellament. El percentatge mínim destil·lat en el producte final serà del 20%, referit a graus absoluts, i es farà constar en l?etiqueta la paraula destil·lat.  
Article catorze  
1. Les plantes usades hauran de ser collides en la màxima floració i s'hauran de llavar i eixugar a l'aire en llocs frescos, secs i amb poca llum fins al moment de la utilització. El nombre i la quantitat de cada una dependirà de la fórmula de cada elaborador. A més de les assenyalades en l'article tretze, el Consell Regulador, a petició de part i amb els estudis previs pertinents, podrà autoritzar-ne altres tipus.  
2. Dins de l'«Herbero de la Sierra de Mariola (Alicante)» s'admetran dos tipus: sec i dolç. El contingut mínim de sucre per a aquest últim serà de 30 grams per litre.  
3. La coloració, que dependirà de la fòrmula de l'elaborador, només es podrà completar amb colorants autoritzats.  
4. El sabor serà exclusivament el que s'obtinga de la destil·lació, sense o amb maceració prèvia, de les plantes autoritzades. Només es permet l?ús d'extret d'anís, com s'ha indicat, i no es permet cap altre tipus d'essència ni d'extret.  
5. Els elements que s'usen en tot el procés de fabricació hauran d'estar autoritzats i ser els més adequats per a obtenir un producte de la màxima qualitat, que es controlarà degudament.  
Article quinze  
1. Les impureses volàtils màximes, expressades en mil·ligrams per litre, sobre producte acabat i dispost per al consum, són les següents:  
- Esters, expressats en acetat d'etil: 250.  
- Aldehids, expressats en acetaldehid: 90.   
- Acids, expressats en àcid acètic: 100.  
- Furfural: 15.  
- Alcohols superiors: 225.  
2. El contingut en metanol no superarà els 0,5 grams per litre sobre producte acabat.  
3. El total de metalls pesants, expressats en plom, no podrà ser superior a 10 p.p.m.  
CAPITOL V   
Definició, elaboració i característiques   
de l?«Anís de Alicante»  
Article setze Es denomina «Anís de Alicante» la beguda espirituosa elaborada en la província d'Alacant i obtinguda per destil·lació d'anís (pimpilnella anissum l.), badiana (illicium verum) i altres substàncies naturals d'origen vegetal, en alcohol neutre d'origen agrícola, amb un grau alcohòlic comprés entre el 40% i el 55% en volum. El contingut màxim de sucre per litre de producte acabat serà de 50 grams.  
Article disset  
1. L'elaboració es farà destil·lant en alcohol neutre d'origen agrícola llavor d'anís en gra (pimpinella anissum), badiana (ilicium verum) i altres substàncies naturals d'origen vegetal. Se separaran els caps i les cues que resulten d'aquesta destil·lació, que podran redestil·lar-se totes les vegades que es desitge.  
2. Al destil·lat obtingut se li afegirà l'alcohol, els extrets naturals d'anís o d'anís i badiana, l'aigua i el sucre necessaris. La quantitat mínima de destil·lat en el producte final serà del 20%, referit a graus absoluts. En l?etiqueta d'aquest producte, s'haurà de fer constar la paraula destil·lat.  
3. El producte obtingut haurà de reposar un mínim de deu dies abans de l?embotellament.  
Article divuit  
Els elements que s'usen en tot el procés de fabricació hauran d'estar autoritzats i ser els més adequats per a obtenir un producte de la màxima qualitat, que es controlarà degudament.  
Article dinou  
En el producte elaborat, les quantitats tolerades dels components que s'esmenten seran:  
- Metanol: no serà superior a 0,5 grams per litre.  
- Metalls pesants: arsènic: 0,8 p.p.m. màxim; plom: 1,0 p.p.m. màxim; zinc: 10 p.p.m. màxim; coure: 10 p.p.m. màxim.  
CAPITOL VI Registres  
Article vint  
1. El Consell Regulador durà un Registre d'Elaboradors i Embotelladors per a cada denominació específica.  
2. Les peticions d'inscripció es dirigiran al Consell Regulador adjuntant-hi les dades, els documents i els comprovants següents: nom i domicili del titular o raó social, localitat i zona d'emplaçament, número de Registre d'Indústries Agràries, número de Registre de Sanitat, juntament amb la descripció i la capacitat d'elaboració de les instal·lacions. També s'hi adjuntarà la descripció i les característiques dels envasos usats en la maceració, la destil·lació, el repòs i l?envelliment, la descripció de l'alcohol utilitzat i l?enumeració de les marques que elabora. Una vegada formulada la petició, el personal del Consell Regulador inspeccionarà les instal·lacions del peticionari amb la finalitat de comprovar-ne les característiques i els sistemes d'elaboració i recaptar totes les dades de registre.  
3. El Consell Regulador denegarà les inscripcions que no s'ajusten als preceptes del reglament o als acords que prenga.  
4. La inscripció en els registres serà voluntària i també ho serà la corresponent baixa en aquests. Quan s'haja produït la baixa, hauran de transcórrer cinc anys naturals abans que el fabricant de què es tracte puga tornar a inscriure's, tret de canvi de titularitat de la indústria elaboradora o embotelladora.  
5. La inscripció en aquests registres no eximeix els interessats de l?obligació d'inscriure's en els altres que, amb caràcter general, estiguen establerts.  
Article vint-i-un  
1. Per a la vigència de les inscripcions en els registres caldrà complir, en qualsevol moment, els requisits que imposa aquest reglament.  
2. S'haurà de comunicar al Consell Regulador qualsevol variació que efecte les dades facilitades en la inscripció quan aquella es produïsca. En conseqüència, el Consell Regulador podrà suspendre o anul·lar les inscripcions, quan els titulars no s'atinguen a aquesta exigència.  
3. Totes les inscripcions en els registres es renovaran en el termini i en la forma que determine el Consell Regulador.  
CAPITOL VII   
Drets i obligacions  
Article vint-i-dos  
1. Només les persones naturals o jurídiques inscrites en els registres i que reunesquen les condicions tècniques establertes tindran dret a elaborar les begudes que hagen, de ser protegides per les denominacions específiques.  
2. Només poden aplicar-se les denominacions específiques previstes en aquesta ordre a les begudes mencionades en l'apartat anterior, produïdes en instal·lacions inscrites, que s'hagen elaborat d'acord amb les normes exigides pel reglament i que reunesquen les condicions qualitatives, tècniques i organolèptiques que les han de caracteritzar.  
3. El dret a l?ús dels noms emparats per aquestes denominacions específiques en propaganda, publicitat, documentació o etiquetes és exclusiu. de les firmes inscrites en els registres del Consell Regulador.  
4. Pel sol fet de la inscripció en els registres, les persones naturals o jurídiques inscrites queden obligades al compliment de les disposicions d'aquest reglament i dels acords que, en l?àmbit de les seues competències, dicten els organismes competents de la Generalitat Valenciana, del Ministeri d'Agricultura, Pesca i Alimentació i el Consell Regulador, i també a pagar les exaccions que els corresponguen.  
5. Per a l?exercici de qualsevol dret atorgat pel reglament, o per a poder beneficiar-se dels serveis que preste el Consell Regulador, les persones naturals o jurídiques que tinguen inscrites les instal·lacions hauran d'estar al corrent del pagament de les seus obligacions.  
Article vint-i-tres  
Les firmes inscrites en els registres podran utilitzar, amb l'autorització Prèvia del Consell Regulador, les marques que tinguen registrades com a pròpies o autoritzades pels propietaris.  
Perquè es produesca aquesta autorització, ho hauran de sol·licitar al Consell Regulador amb els comprovants que aquest exigesca, i manifestar expressament que es fan responsables de tot el que concerneix l?ús de les marques esmentades en productes emparats per les, denominacions específiques.  
Article vint-i-quatre  
Les marques comercials inscrites, i els símbols, els emblemes, les llegendes publicitàries o qualsevol altre tipus de propaganda que s'utilitze, aplicats als productes protegits per les denominacions específiques que regula aquest reglament, no podran ser utilitzats, sota cap concepte, ni tan sols pels propis titulars, en la comercialització de la mateixa beguda no protegida elaborada en el territori nacional, tret de les excepcions que estime el Consell Regulador, amb la sol·licitud prèvia de l?interessat a aquesta entitat.  
En les instal·lacions inscrites en els registres haurà d'haver-hi una neta separació entre les primeres matèries i els processos d'elaboració, emmagatzematge o manipulació dels productes destinats a ser emprats per les denominacions específiques i els que no estiguen destinats a aquesta finalitat.  
Article vint-i-cinc  
1. En les etiquetes dels envasos, hi podrà figurar el nom de la denominació específica corresponent, l'anagrama i logotips determinats pel Consell Regulador i a més a més, obligatòriament, les dades que, amb caràcter general, determinen la legislació aplicable.  
2. Abans de la posada en circulació, les etiquetes hauran de ser autoritzades pel Consell Regulador amb la finalitat que s'indica en aquest reglament. Serà denegada l'aprovació d'aquelles que puguen donar lloc a confusió en el consumidor, que puguen causar desprestigi a les denominacions específiques, que siguen imitacions o que no complesquen la legislació vigent. També se'n podrà anul·lar l'autorització d'una, ja coneguda anteriorment, quan hagen variat les circumstàncies de la firma propietària, amb l'audiència prèvia de la firma interessada.  
3. Els envasos hauran de ser botelles de vidre o de material de ceràmica. També podran ser d'altres materials, sempre que estiguen homologats per la Comunitat Europea i amb l'autorització prèvia del Consell Regulador. Tindran una capacitat màxima d'un litre i aniran proveïts de contraetiquetes o altres distintius numerats, expedits pel Consell Regulador, que hauran de ser col·locats en el procés d'embotellament, d'acord amb les normes que determine el Consell Regulador.  
Article vint-i-sis  
1. Amb l?objecte de poder controlar la producció, l?elaboració i l?expedició, com també els volums d'existències i tot el que calga per a acreditar la qualitat dels productes emparats per cada denominació específica, les persones físiques o jurídiques inscrites en els registres presentaran les corresponents declaracions, segons el model aprovat a l?efecte pel Consell Regulador, al llarg del primers 20 dies naturals dels mesos d'abril, juliol, octubre i gener de cada any, pel que fa al trimestre anterior.  
2. L'incompliment de les prescripcions d'aquest article comportarà la impossibilitat d'obtenir certificats de les denominacions específiques, els distintius i tota la documentació que expedesca el Consell Regulador. Aquesta impossibilitat quedarà automàticament sense efecte quan es presenten aquestes declaracions.  
3. Les declaracions, a què es refereix l'apartat 1 d'aquest article tenen efecte merament estadístic, per la qual cosa només podran facilitar-se i publicar-se en forma genèrica, sense cap referència de caràcter individual.  
Article vint-i-set  
1. Amb la finalitat de realitzar el control de qualitat del productes a què es refereix aquest reglament, el Consell Regulador disposarà d'un comitè de qualificació.  
2. El Consell Regulador podrà desqualificar partides que no reunesquen les característiques de qualitat exigides en aquest reglament i les que poguessen establir-se.  
Article vint-i-vuit  
Sense perjudici d'allò establert en l'article anterior, els productes embotellats que, per qualsevol causa, presenten defectes o alteracions sensibles o que en la seua producció no s'hagen acomplert els preceptes d'aquest reglament, o els esmentats en la legislació vigent, seran desqualificats pel Consell Regulador i no podran ser emparats per les denominacions específiques.  
CAPITOL VIII   
El Consell Regulador  
Article vint-i-nou  
1. El Consell Regulador és un organisme dependent de l'Institut Valencià de Foment de la Qualitat Agroalimentària (Ivafca), adscrit a la Conselleria d'Agricultura i Pesca, amb atribucions decisòries en totes les funcions que se li encomanen en aquest reglament, d'acord amb la legislació vigent.  
2. El seu àmbit de competència estarà determinat:  
2.1 Territorialment, per la zona d'elaboració (província d'Alacant).  
2.2 Quant als productes, pels protegits per les quatre denominacions específiques, en qualsevol de les fases d'elaboració, envasament, circulació i comercialització.  
2.3 Quant a les persones, per les inscrites en els registres.  
Article trenta  
Es missió principal del Consell Regulador aplicar els preceptes d'aquest reglament i vetlar perquè es complesquen', per la qual cosa exercirà les funcions que, amb caràcter general, s'encomanen als consells reguladors en l'article 87 de la Llei 25/1970 i en les disposicions complementàries, i també les que expressament s'indiquen en l'articulat d'aquest reglament.  
Article trenta-un  
El Consell Regulador queda expressament autoritzat per a vigilar els productes tradicionals esmentats en els capítols II, III, IV i V, no protegits per les denominacions específiques, que s'elaboren, comercialitzen o transiten dins de la zona d'elaboració. Comunicarà les incidències d'aquest servei als òrgans centrals de l?Institut Valencià de Foment de la Qualitat Agroalimentària (Ivafca) de la generalitat Valenciana i trametrà còpies de les actes que es produesquen, sense perjudici de la intervenció dels organismes competents en aquesta vigilància.  
Article trenta-dos  
1. El Consell Regulador estarà constituït per:  
1. 1 Un president.  
1.2 Sis vocals titulars inscrits en els registres del Consell Regulador, elegits en votació lliure i secreta per tots els inclosos en aquests i convocada pel Conseller d'Agricultura i Pesca.  
Per a l?elecció dels vocals, aquests es podran distribuir d'acord amb els estrats de producció que s'establesquen.  
1.3 Dos vocals designats pel Conseller d'Agricultura i Pesca. Aquests vocals tindran veu però no vot.  
2. El president serà designat pel Conseller d'Agricultura i Pesca, a proposta del Consell Regulador.  
3. Per cadascun dels càrrecs de vocals del Consell Regulador, s'hi designarà un suplent.  
4. Els càrrecs de vocals es renovaran cada quatre anys i podran ser reelegits.  
5. En cas de cessament d'un vocal per qualsevol causa, es procedirà a designar un substitut en la forma establerta, encara que el mandat del nou vocal serà pel temps que li quedava al vocal substituït.  
6. El termini per a la pressa de possessió dels vocals serà com a màxim d'un mes, comptador des de la data d'elecció o designació.  
7. Causarà baixa el vocal que, durant el període de vigència del seu càrrec, siga sancionat per infracció greu en les matèries que regula aquest reglament, bé personalment o a la firma a què pertanya. Igualment causarà baixa per absència injustificada a tres sessions consecutives o a cinc alternes, o per causar baixa en els registres de les denominacions específiques.  
Article trenta-tres  
Els vocals elegits per pertànyer com a directius d'una firma inscrita, cessaran en el seu càrrec en cessar com a directius d'aquesta firma, encara que continuen vinculats al sector per haver passat a una altra empresa, i es procedirà a designar un substitut en la forma establerta.  
Article trenta-quatre  
Els càrrecs del Consell Regulador seran gratuïts, sense perjudici del dret a percebre compensacions per les despeses que aquest càrrec puga ocasionar-los.  
Article trenta-cinc  
1. Al president li correspon:  
1.1 Representar al Consell Regulador. Aquesta representació podrà delegar-la en qualsevol membre del consell, expressament, en els casos que siga necessari.  
1.2 Fer complir les disposicions legals i reglamentàries.  
1.3 Administrar els ingressos i fons del Consell Regulador i ordenar els pagaments, en compliment d'allò que dispose el ple del consell.  
1.4 Convocar i presidir-les sessions del Consell Regulador, indicar-ne l?ordre del dia, sotmetre a la decisió del consell els assumptes de la seua competència i executar els acords presos.  
1.5 Organitzar el règim interior del Consell Regulador.  
1.6 Contractar, suspendre o renovar el personal del Consell Regulador, en compliment d'allò que dispose el ple del consell.  
1.7 Organitzar i dirigir els serveis.  
1.8 Informar als organismes superiors de les incidències que en la producció i en el mercat es produesquen.  
1.9 Remetre a la resta d'òrgans de l?Institut Valencià de Foment de la Qualitat Agroalimentària (Ivafca) i, si s'escau, a la Conselleria d'Agricultura i Pesca aquell acords que per al seu compliment general adopte el Consell Regulador, en virtut de les atribucions que li confereix aquest reglament i els que per la seua importància estime que ha de conèixer el consell.  
1.10 Les altres funcions que el Consell Regulador acorda o que reglamentàriament se li encomanen.  
2. El president cessarà en expirar el termini del seu manament, a petició pròpia, una vegada acceptada la seua dimissió, o per decisió de la Conselleria d'Agricultura i Pesca, a proposta del Consell Regulador.  
3. En cas de cessament o defunció,, el Consell Regulador, en el termini d'un mes, proposarà un nou president.  
Article trenta-sis  
1. El Consell Regulador es reunirà quan el convoque el president, bé per iniciativa pròpia o a petició de cinc dels components, i serà obligatori celebrar sessió almenys una vegada al trimestre.  
2. Les sessions del Consell Regulador es convocaran amb quatre dies d'antelació com a mínim i s'haurà d'acompanyar a la citació l?ordre del dia per a la reunió, en la qual no es podran tractar més assumptes que els prèviament indicats. En cas de necessitat, quan així ho requeresca la naturalesa de l'assumpte, a judici del president, se citarà els vocals per telegrama o tèlex amb vint-i-quatre hores d'anticipació com a mínim. En tot cas, el Consell Regulador quedarà vàlidament constituït quan estiguen presents la totalitat dels seus membres i així ho acorden per unanimitat.  
3. Quan un titular no puga assistir, podrà delegar la seua representació en altre vocal, sense que cap d'aquests puga exercir més de dues representacions, inclosa la pròpia.  
4. Els acords del Consell Regulador es prendran per majoria dels membres presents i perquè tinguen validesa caldrà que estiguen presents o representats més de la meitat dels que componguen el Consell Regulador. El president tindrà vot de qualitat.  
5. Per a resoldre qüestions de tràmit o en aquells casos en què calga, podrà constituir-se una comissió permanent, que estarà formada pel president i dos vocals titulars, designats pel ple de l'organisme. En la sessió en què s'acorda la constitució d'aquesta comissió permanent, s'acordaran també les missions específiques que li competesquen i les funcions que exercirà. Totes les resolucions que prenga la comissió permanent les comunicarà al ple del Consell Regulador en la primera reunió que celebre.  
Article trenta-set  
1. Per al compliment de la seua finalitat, el Consell Regulador disposarà del personal que calga i la plantilla figurarà dotada en el pressupost propi del Consell Regulador.  
2. El Consell Regulador tindrà un secretari designat pel propi Consell Regulador i que tindrà com a missions específiques les següents:  
2.1 Preparar els treballs del Consell Regulador i tramitar l?execució dels seus acords.  
2.2 Assistir a les sessions amb veu però sense vot, cursar les convocatòries, alçar les actes i custodiar els llibres i documents del Consell Regulador.  
2.3 Els assumptes relatius al règim interior de l?organisme, tant de personal com d'administratius.  
2.4 Les funcions que li encomane el president d'acord amb la preparació i instrumentació dels assumptes de la competència del Consell Regulador.  
3. Per a les funcions tècniques que té encomanades, el Consell Regulador disposarà d'un comitè de qualificació.  
4. Per als serveis de control i vigilància, podrà disposar d'inspectors o veedors propis. Aquests inspectors, els designarà el Consell Regulador i els habilitarà l?organisme competent, amb les atribucions inspectores següents:  
4.1 Sobre les instal·lacions d'elaboració situades en la zona de producció.  
4.2 Sobre els productes protegits per les denominacions específiques.  
5. El Consell Regulador podrà contractar, per a efectuar treballs urgents, el personal que calga, sempre que tinga aprovada en el pressupost una dotació per a aquest concepte.  
6. A tot el personal del Consell Regulador, tant de caràcter fix com eventual, li serà d'aplicació la legislació laboral.  
Article trenta-vuit  
1. El finançament de les obligacions del Consell Regulador s'efectuarà amb els següents recursos:  
1.1 Amb el producte de les exaccions parafiscals que es fixen en l'article 90 de la Llei 25/1970. S'hi aplicaran els tipus següents:  
- El 0,1% a l?exacció sobre els productes emparats. La base d'aquesta exacció serà el valor que resulte de multiplicar el preu mitjà al majorista de la unitat dels productes emparats, pel volum venut.  
- El doble del valor del cost de la contractiqueta o el distintiu, valor que fixarà el Consell Regulador.  
- Cent pessetes per cada certificat expedit.  
1.2 Les subvencions, els llegats i els donatius que reba.  
1.3 Les quantitats que poguessen percebre's en concepte d'indemnització per danys i perjudicis ocasionats al Consell Regulador o als interessos que representa.  
1.4 Els béns que constitueixen el seu patrimoni i els productes de la venda d'aquests.  
2. La gestió dels ingressos i les despeses que figuren en el pressupostos correspon al Consell Regulador.  
Article trenta-nou  
Els acords del Consell Regulador que no tinguen caràcter particular i afecten la pluralitat de les persones o empreses relacionades amb la producció o elaboració de les begudes de les quatre denominacions específiques es notificaran mitjançant circulars exposades en les oficines del Consell Regulador i en el Diari Oficial de la Generalitat Valenciana.  
Els acords i les resolucions que prenga el Consell Regulador seran recurribles, en tot cas, davant del Director de l?Institut Valencià de Foment de la Qualitat Agroalimentària de la Generalitat Valenciana (Ivafca).  
CAPITOL IX   
Infraccions, sancions i procediments  
Article quaranta  
El règim de sancions per incompliment del que s'estableix en aquest reglament serà el determinat en la Llei 25/1970, de 2 de desembre; en el Decret 835/1972, de 23 de març; en el Reial Decret 1.945/83, de 22 de juny, que regula les infraccions i sancions en matèria de defensa del consumidor i de la producció agroalimentària, i en el Reial Decret 728/88, de 8 de juliol, relatiu a les denominacions d'origen, específiques i genèriques dels productes agroalimentaris no vínics.  
Article quaranta-un  
1. Les infraccions al que es disposa en aquest reglament i als acords del Consell Regulador se sancionaran amb advertència, multa i decomís de la mercaderia, suspensió temporal en l?ús de la denominació o baixa en els registres d'aquesta, conformement s'expressa en els articles següents, sense perjudici de les sancions que puguen imposar-se per contravenir la legislació general sobre la matèria de la Llei 25/1970.,  
2. Les bases per a la imposició de multes es determinaran d'acord amb el que dispose l'article 120 del Decret 835/1972. En cap cas podrà resultar més beneficiós per a l?infractor el pagament de la multa que se li impose que l?incompliment de la norma infringida.  
3. Per a l'aplicació de les sancions previstes en aquest reglament es tindran en compte les normes establertes en l'article 121 del Decret 835/1972 i se seguirà el procediment aplicador de sancions establert amb caràcter general per als òrgans de la Generalitat Valenciana, i els seus organismes i ens de dret públic.  
Article quaranta-dos  
D'acord amb el que disposa l'apartat 2 de l'article 129 del Decret 835/1972, les infraccions comeses per les persones o entitats inscrites en els registres de les denominacions específiques es classifiquen, a efecte de sanció, en la forma següent:  
1. Faltes administratives. Se sancionaran amb multes de l'1% al 10% del valor de les mercaderies, afectades, i les que siguen de caràcter lleu, amb advertiment.  
Aquestes faltes són, en general, les inexactituds en les declaracions, els volants de circulació, els assentaments, els llibres i d'altres documents i, especialment, les següents:  
- Falsejar o ometre, en les declaracions per a la inscripció en els diversos registres, les dades i els comprovants que en cada cas calguen.  
- No comunicar immediatament al Consell Regulador qualsevol variació que efecte les dades subministrades en el moment de la inscripció en els registres.  
- L'incompliment, per omissió o falsedat, del que s'estableix en aquest reglament pel que fa a les declaracions de producció i moviment de les existències de productes.  
- Les altres infraccions al reglament o a les disposicions complementàries d'aquest i als acords del Consell Regulador en la matèria a què es refereix l'apartat 1.  
2. Infraccions al que s'estableix en aquest reglament, o en les disposicions complementàries, i als acords del Consell Regulador sobre producció, elaboració, conservació, envasament i emmagatzematge del producte emparat. Se sancionarà amb multes del 2% al 20% del valor de les mercaderies afectades i amb el decomís.  
Aquestes infraccions són les següents:  
- L'incompliment de les normes vigents sobre pràctiques higièniques d'elaboració conservació i transport.  
- L'incompliment de les normes específiques quant a la producció, l?elaboració, l?envasament i la conservació establertes en el reglament o en les disposicions complementàries i dels acords del Consell Regulador sobre aquesta matèria.  
- La resta d'infraccions del reglament i les disposicions complementàries i dels acords del Consell Regulador en la matéria a que es refereix l'apartat 2.  
3. Infraccions per l?ús indegut de les denominacions específiques o per actes que puguen causar-los perjudici o desprestigi. Se sancionaran amb multes de 20.000 pessetes al doble del valor de la mercaderia o dels productes afectats, quan supere aquesta quantitat, i amb el decomís.  
Aquestes infraccions són:  
- La utilització de raons socials, noms comercials, marques, símbols o emblemes que facen referència a les denominacions o als noms protegits per aquestes en la comercialització de productes no protegits.  
- L'ús de noms comercials, marques o etiquetes no aprovades pel Consell Regulador, en els casos a què es refereix l'apartat 3.  
- L'ús de les denominacions en productes que no hagen estat produïts, elaborats o emmagatzemats d'acord amb les normes establertes en la legislació vigent, en aquest reglament o en les disposicions complementàries, i segons els acords presos pel Consell Regulador en aquesta matèria.  
- La indeguda negociació o utilització dels documents, les marques, les etiquetes, etc.,, propis de les denominacions específiques, i també la falsificació d'aquests.  
- Elaborar, envasar i emmagatzemar begudes espirituoses protegides en locals o instal·lacions que no siguen les inscrites i autoritzades pel Consell Regulador.  
- En general, qualsevol acte que contravinga el que es disposa en aquest reglament o en les disposicions complementàries i els acords del Consell, que perjudique o desprestigie la denominació o en comporte un ús indegut.  
En els casos d'infraccions greus, a més a més de les sancions establertes en els apartats 2 i 3, podrà aplicar-se a l?infractor la suspensió temporal de l?ús de les denominacions específiques o la baixa en els registres d'aquestes. El primer cas comportarà la suspensió del dret a volants, etiquetes i altres documents del consell, i el segon, l?exclusió de l'infractor dels registres del consell i, per tant, la pèrdua dels drets inherents a la pertinença a les denominacions específiques.  
Article quaranta-tres  
1. Es podrà aplicar el decomís de les mercaderies corn a sanció única o accessòria, si s'escau, o el pagament de l?import del seu valor, cas que el decomís no siga factible.  
2. En el cas de desaparició, canvi o qualsevol manipulació efectuada sobre la mercaderia retinguda, intervinguda o decomissada, s'estarà al que disposa l'article 399 del Codi Penal.  
Article quaranta-quatre  
En cas de reincidència o quan els productes estiguen destinats a l'exportació, les multes seran superiors en un 50% a les màximes indicades en. aquest reglament, sense perjudici de les sancions que puguen correspondre d'acord amb la legislació vigent.  
En cas que el reincident cometés una nova infracció, les multes podran pujar fins al triple del dit màxim.  
Es considerarà reincident l'infractor sancionat per infringir qualsevol dels preceptes d'aquest reglament en els cinc anys anteriors.  
Article quaranta-cinc  
El Ministeri d'Agricultura, Pesca i Alimentació o el Conseller d'Agricultura i Pesca de la Generalitat Valenciana, si s'escau, podran acordar la publicació, en el Butlletí Oficial de l?Estat o en el Diari Oficial de la Generalitat Valenciana, de les sancions imposades, a l?efecte d'exemplaritat.


Còpia Permalink ELI